paragraph_text: Family  je engleski rock sastav iz Leicestera. Osnovan je 1966. godine. Prepoznatljivi su bili po progresivnom rocku. Familyjeva glazba okušala se i u drugim žanrovima, pa je njihov zvuk sadržavao elemente narodne glazbe, psihodelije, acid rocka, fuzije i rock and rolla. Proslavili su se u Ujedinjenom Kraljevstvu albumima, klupskim i koncertnim turnejama te sudjelovanjem na festivalima.